**Termini zagovorov zaključnih del v poletnih mesecih**

**(za dodiplomske študijske programe)**

Študenti UP PEF, ki zaključujete s študijem, pri pisanju zaključnih del upoštevajte, da bodo zagovori le-teh potekali

* **do 14. julija,** nato pa se bodo ponovno nadaljevali po počitnicah, in sicer
* **16. avgusta 2023.**

Običajno je oblikovno-tehnični pregled zaključnega dela opravljen v nekaj dneh, v prihajajočem obdobju pa lahko računate na prvi pregled v približno 8 dneh (odvisno je od števila čakajočih), opravi pa se lahko še drugi pregled.

Postopki zaključka študija (prijave tem, oblikovno-tehnični pregledi in prijave k zagovoru) bodo potekali tudi med poletnimi počitnicami, vendar ne tako pospešeno kot med študijskim letom. Vsi obrazci za zaključek študija so vam na razpolago v ŠIS-u, in sicer med gradivi/druga gradiva.

V postopek oblikovno-tehnične presoje bodo sprejeta le zaključna dela, katerih teme so bile predhodno odobrene s strani predstojnic oddelkov, zato pravočasno poskrbite za formalne postopke prijave tem.

Terminsko usklajeni zagovori zaključnih del bodo potekali predvidoma v spodaj navedenih terminih.

PRIJAVA k zagovoru prejeta\* ZAGOVOR zaključnega dela\*\*

- do 3. julija → do 14. julija

- med 4. julijem in 7. avgustom → med 16. in 24. avgustom

- med 8. avgustom in 4. septembrom → do 14. septembra

- po 5. septembru → najkasneje v 30 dneh od prijave

\*z vso dokumentacijo navedeno na obrazcu Prijava k zagovoru (oz. Oddaja ZD)

\*\* v kolikor mentor ni odsoten

K zagovoru se lahko prijavite le študenti, ki imate opravljene, in v indeksu evidentirane, vse študijske obveznosti ter poravnane finančne in knjižnične obveznosti.

Gornji termini veljajo le za študente UP PEF dodiplomskih prvostopenjskih študijskih programov, saj so postopki za podiplomske študijske programe drugačni ter vezani na seje Komisije za študijske zadeve.

**V času počitnic, med 15. julijem in 15. avgustom 2023,**

**zagovori zaključnih del ne bodo potekali.**

Koper, 24. april 2023